Kien is-Sibt 2 ta' 2006, meta waqt laqgħa tal-Kunsill Presbiteru ta' l-Arċidjoċesi ta' Malta proprju — nhar Diċembru fil-Kurja ta' l-Arċisqof fil-Furjana, in-Nunzju Appostoliku għal Malta Monsinjur Arċisqof Felix del Blanco Prieto ħabbar li l-Qdusija Tiegħu il- Papa Benedittu XVI kien għoġbu jaħtar lil Patri Pawl Cremona, Dumnikan bħala l-Arċisqof il-ġdid ta' Malta. Kienet aħbar ta' ferħ għall-poplu Malti kollu għax wara tant snin ta' stennija issa l-Arċidjoċesi ta' Malta kien ser ikollha suċessur den ta' l-Arċisqof Ġużeppi Mercieca li mexxa l-Knisja f'Malta għal aktar minn tletin sena. Minn naħa l-oħra l-ħatra ta' Monsinjur Pawl Cremona kienet għal ħafna aħbar xi ftit ta' sorpriża għall-fatt li huwa biss it- tieni reliġjuż f'disgħin sena li ġie elett bħala Arċisqof ta' Malta. L-aħħar reliġjuż qabel il-ħatra ta' l-Arċisqof Cremona kien proprju l-Arċisqof Mauro Caruana, li mexxa l- Knisja f'Malta bejn l-1915 u l-1943 meta imbagħad inħatar l-Arċisqof Mikiel Gonzi. Min hu l-Arċisqof Pawl Cremona Patri Pawl Cremona O.P. twieled fil-Belt Valletta nhar il-25 ta' Jannar ta' l-1945, iben Joseph u Josephine nċe Cauchi. Huwa it-tielet fost erba' aħwa. Ħa l-edukazzjoni San Nikola — Siġġiewi — Festa 2007 Mons. Pawlu Cremona L-Arċisqof il-ġdid għal Malta primarja tiegħu fl-iskola tal-Montessuori — fil-Belt Valletta — stess. Wara huwa rċieva l-edukazzjoni sekondarja tiegħu ġewwa l-Liċeo tal-Hamrun. Daħal fl-Ordni Dumnikan f'Settembru ta' l-1962 fejn għamel il-professjoni nhar id-29 ta' Settembru 1963. Huwa studja l-Filosofija u t- Teoloġija ġewwa l-Kulleġġ San Tumas t'Akkwinu fil- kunvent tad-Dumnikani tar-Rabat. Wara li temm l-istudji tiegħu, ġie ordnat saċerdot nhar it-22 ta' Marzu ta' l-1969. Wara li ġie ordnat saċerdot huwa mar jistudja t-teoloġija morali fl-Università Pontifiċja ta' San Tumas t' Akkwinu ġewwa Ruma, fejn kiseb id-dottorat fl-1973. Fl- 1974 huwa nħatar pirjol tal-kunvent ta' Sidtna Marija ta' l-Għar fir-Rabat fejn serva sa l-1980. Fl-1981 huwa nħatar bħala Provinċjal ta' l-Ordni Dumnikan f'Malta fejn dam f'din il-kariga għal erba' snin. Wara huwa nħatar Kappillan fil-Parroċċa tal-Madonna tar-Rużarju ta' Fatima ġewwa Gwardamanġa, fejn għamel sas-sena 1993. Proprju fl-1993 huwa ingħata r- responsabbiltà mill-formazzjoni tan-novizzi u l-istudenti Dumnikani ġewwa r-Rabat. Bejn l-1997 u l-2005 Patri Pawl reġa' serva bħala Pirjol tal-Kunvent ta' Sidtna Marija ta' l-Għar fir-Rabat. Fl-2005 huwa ġie maħtur bħala Kappillan tal-Parroċċa ta' Ġesili Nazzarenu ġewwa Tas-Sliema.